સેના, સીઆરપીએફ અને જમ્મુ કાશ્મીર પોલિસના સ્પેશિયલ ઓપરેશન ગ્રુપ (એસઓજી) એ દક્ષિણ કાશ્મીરના પુલવામામાં સૌથી મોટુ સર્ચ ઓપરેશન લોન્ચ કર્યુ છે. પુલવામાના 20 ગામોને ઘેરી લેવામાં આવ્યા છે. સેનાવી ટીમો સહિત સીઆરપીએફ અને જમ્મુ કાશ્મીર પોલિસના કમાન્ડોએ રાતથી ગામોમાં અડ્ડો જમાવી દીધો છે. આતંકીઓની શોધ ચાલુ છે અને આ આતંકીઓ સામે સૌથી મોટી કાર્યવાહી માનવામાં આવી રહી છે. ખાસ વાત એ છે કે આ સર્ચ ઓપરેશન છેલ્લા કેટલાક દિવસોમાં બનેલી તે ઘટના બાદ લોન્ચ કરવામાં આવ્યુ છે જેમાં આતંકીઓએ રાજ્ય પોલિસના 11 સંબંધીઓનું અપહરણ કરી લીધુ હતુ. પુલવામામાં બહાર જવાના બધા રસ્તા બંધ કરી દેવામાં આવ્યા છે અને કોઈને પણ અંદર આવવાની મંજૂરી નથી. આ સર્ચ ઓપરેશન એક જોઈન્ટ ઓપરેશન છે જેને પૂરતા ઈન્ટેલીજન્સ બાદ લોન્ચ કરવામાં આવ્યુ છે. જો કે સેનાએ ગયા વર્ષે પોતાનું આવુ એક ખાસ ઓપરેશન લોન્ચ કર્યુ હતુ જેને ઘાટીમાં આતંકીઓ માટે મુસીબત માનવામાં આવ્યુ.